Bordüren Brigitte Home Bordüre Reinweiss, Granitgrau, Braunbeige
Farbe(n): reinweiss, granitgrau, braunbeige Potgooi - Nuus & Weer 25 Oktober 2019 - NETRADIOSA
Potgooi – Nuus & Weer 25 Oktober 2019
25/10/2019 Corrie Slabbert Blog, Nuus, Potgooi/Podcast 0
Die Joernaliste Forum het hul saak teen Malema verloor in die Gelykheidshof rondom intimidasie, teistering en aanranding van joernaliste, maar Malema is skuldig bevind aan haatspraak in die saak wat Pravin Gordhan teen hom aanhangig gemaak het .
Public Investment Company het bekend gemaak dat Victor Seanie afgedank is na ‘n dissiplinêre verhoor. Dit volg na ‘n ondersoek rondom die kontroversiële belegging van R4,3 miljard in AYO Investments. Seanie is in Januarie 2019 geskors saam met Fidels Madavo, PIC se hoof van genoteerde beleggings
Studente van die Universiteit Wes-Kaap het weereens met protes optredes begin. Klasse is ontwrig en verkeersvloei is belemmer deur die studente se optrede. Die protes gaan klaarblyklik oor huisvesting.
Die voorspellings vir Oktober lyk ni goed nie, en die laaste week van die maand hou weinig belofte in vir reënneerslae in die Sentrale binneland. Die eerste goeie reën word eers in die tweede helfte van November verwag, en die reënseisoen sal eers van middel Desember tot einde April deurdringend reën bring, sê weerkundiges wat ’n intensiewe studie maak oor die neigings wat tans ondervind word. Die voorspellers reken ook dat die erge hitte van die komende naweek gaan voortduur, maar die verwagting is dat dit in volgende week ietwat koeler sal word. Mense word egter gewaarsku om die direkte sonstrale te vermy deur ’n hoofbedekking te dra, en verkieslik ’n langmou kledingstuk aan te trek.
Die linkse DA wat pas sy leier se bedanking ontvang het , word waarskynlik nog verder geteister deur Maimane wat nie gehuiwer het om as “gewone lid” die party te beskuldig nie. Maimane het gesê die DA is nie ’n party vir “almal” nie, en daarmee die deur oopgemaak om ook as partylid sy ander ampte in die parlement te verbeur.
Die Ouditeur-Generaal, Kimi Makwetu het die regering gewaarsku dat verdere reddingsboeie aan staats entiteite die begrotingstekort gaan verhoog en lei tot krediet afgraderings. Die staat het in die 2018/19 boekjaar R446 miljard voorgeskiet aan elf staatsbeheerde entiteite. Onreëlmatige uitgawes het van R51 miljard tot R61,3 miljard gestyg.
Die ANC president was twee weke gelede in Londen om nuwe beleggers te werf, maar ingeligte bronne wys daarop dat alhoewel beloftes ontvang is, dit weer soos voorheen sal wees en niemand werklik tot die daad oorgaan nie.
Terwyl Cyril Ramaphosa, die Afrika afvaardiging na Rusland lei vir samesprekings met die Russiese regering, land twee Russiese bomwerpers op Suid-Afrika se lughawe. Wat die voorval nog meer merkwaardig maak, is dat Russiese beamptes wat al hier was was in die bomwerper, met sogenaamde opleiding van polisie en weermag lede sal begin. Die bomwerpers, wat albei oor die eienskappe beskik om kernwapens te dra, is deur Rusland gebruik om die mense na Pretoria te vervoer wat die opleiding sal verskaf. Dit het alles gebeur terwyl die voormalige Russiese spioen, president Vladimir Poetin, die vlae laat wapper oor die eerste byeenkoms wat gehou is as die Rusland-Afrika Vergadering.
Drie bane van die N-1 by Sable-weg in Century City by Kaapstad word versper nadat ‘n vragmotor geknipmes het. Die verkeersowerheid het motoriste gemaan om versigtig te bestuur in die nat toestande. Berigte is ontvang dat sommige paaie in die Wynbergomgewing oorstroom is ná swaar reën vroeër vanoggend.
Die Weerkantoor in Kaapstad het vroeër oorstromingswaarskuwings uitgereik vir informele woongebiede en laagliggende dele en gesê sommige paaie kan ook oorstroom word. Die weerkundige, Lebogang Makgati, sê die swaar reën sal teen die middag begin afneem. Sondag word ‘n tweede kouefront en gepaardgaande reën oor dele van die Wes-Kaap verwag. Reën en koue sal tot Maandag voortduur.
Die Botswana Demokratiese Party het die presidentsverkiesing in dié land gewen. Die party het 29 van die 57 setels in die parlement gekry. Die hoofregter, Terence Ranowane, het by die land se staatsuitsaaier aangekondig dat Mokgweetsi Masisi die meeste stemme op hom verenig het. Masisi het verlede jaar die presidentskap by Ian Khama oorgeneem. Sy sterkste teenstanders, onder wie Duma Boko van die UDC, sal nie in die parlement wees nie omdat hulle die verkiesing in hulle eie kiesafdelings verloor het. Khama het Boko as president gesteun, ná hy en Masisi ‘n uitval gehad het.
Warmbad – Gedeeltelik bewolk en bloedig warm met reën plek plek met ‘n Min 22 Max 37
Nelspruit – Gedeeltelik bewolk en baie warm met matige tot swaar reën met ‘n Min 15 Max 35
Pretoria – Gedeeltelik bewolk en bloedig warm met matige tot swaar reën met ‘n Min 22 Max 31
Johannesburg – Gedeeltelik bewolk en baie warm met matige tot swaar reën met ‘n Min 21 Max 29
Vereeniging – Gedeeltelik bewolk en baie warm met reën plek plek met ‘n Min 19 Max 32
Rustenburg – Gedeeltelik bewolk en baie warm met ‘n Min 20 Max 34
Bloemfontein – Gedeeltelik bewolk en baie warm met ‘n Min 11 Max 33
Kimberley – Gedeeltelik bewolk baie warm met ‘n Min 15 Max 33
Durban – Gedeeltelik bewolk met ‘n Min 17 Max 26
Oos-London – Gedeeltelik bewolk en baie warm met ‘n Min 17 Max 30
Upington – Gedeeltelik bewolk en baie warm met ‘n Min 12 Max 29
Kaapstad – Bewolk met swaar reën met ‘n Min 15 Max 17
Port Elizabeth – Gedeeltelik bewolk met reën plek plek met ‘n Min 16 Max 25
Sutherland – Bewolk met ‘n Min 6 Max 16
11:00 – kuierjolyt mer Cathy
20:00 – Musiekmandjie met DJ Uiltjie
Speel saam dis pret. Hy speel 10 -12 liedjies waarin woorde deel is van ‘n leidraad
en jy moet ‘n sekere letter van die woord vat om aan die einde van die speletjie
‘n Pleknaam of iets dergliks te vorm
web https://netradiosa.co.za/ http://netradio.gq – werk op alles op die internet
RSG. Vryburger en Pixabay vir prente
Good News from Pastor Andre Labuschagne
Potgooi – Nuus & Weer 28 Oktober 2019